
SUĠĠERIMENTI
Il-Kumitat għal-Libertajiet Ċivili, il-Ġustizzja u l-Intern jistieden lill-Kumitat għall-Kontroll tal-Baġit, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:
[bookmark: restart]1.	Jilqa’ l-fatt li l-Qorti tal-Awdituri (il-“Qorti”) iddikjarat it-tranżazzjonijiet li fuqhom huma bbażati l-kontijiet annwali tal-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust) għas-sena finanzjarja 2022 bħala legali u regolari fl-aspetti materjali kollha;
2.	Jieħu nota ta’ osservazzjoni kontinwa mill-2020 dwar il-legalità u r-regolarità tat-tranżazzjonijiet ibbażati fuq l-iffirmar ta’ kuntratt qafas ma’ kumpanija waħda għall-kiri ta’ vetturi, li rriżulta f’pagament irregolari ta’ EUR 59 281 għall-perjodu ta’ rapportar; jinnota li l-kuntratt se jiskadi fl-2024 u li kwalunkwe kuntratt speċifiku sussegwenti nħareġ fl-ambitu ta’ dan il-kuntratt qafas; jistieden lill-Eurojust tindirizza bis-sħiħ din l-osservazzjoni, timplimenta r-rakkomandazzjonijiet kollha tal-Qorti u tirrapporta lill-awtorità ta’ kwittanza dwar il-progress miksub;
3.	Barra minn hekk, jieħu nota tal-osservazzjoni tal-Qorti li l-Eurojust ma kkonformatx mal-iskadenzi fil-limiti ta’ żmien għall-pagamenti stipulati fl-Artikolu 116 tar-Regolament Finanzjarju; jirrikonoxxi r-rispons tal-Eurojust li qed tiffaċċja perjodu ta’ aġġustament għal sistema baġitarja u finanzjarja ġdida SUMMA li kienet fil-fażi pilota u li kkawżat dewmien u diffikultajiet tekniċi fl-ipproċessar tat-tranżazzjonijiet; ifakkar li r-riporti fl-Eurojust huma ferm taħt il-livelli limitu;
4.	Jilqa’ l-fatt li l-każijiet ittratti mill-Eurojust qed jiżdiedu b’mod kostanti, (fl-2022 b’14 %) u li ġew organizzati 528 Laqgħa ta’ Koordinazzjoni u 22 Ċentru ta’ Koordinazzjoni, u li l-Eurojust appoġġjat 265 Skwadra ta’ Investigazzjoni Konġunta, iffaċilitat l-eżekuzzjoni ta’ 1 262 Mandat ta’ Arrest Ewropew u ppermettiet l-użu ta’ 5 415 Ordni ta’ Investigazzjoni Ewropea; jinnota li l-każijiet ittrattati mill-Eurojust fl-2022 involvew aktar mit-triplu tan-numru ta’ vittmi meta mqabbel mal-2021; 
5.	Japprezza l-kooperazzjoni transnazzjonali bejn l-awtoritajiet ġudizzjarji ffaċilitata mill-Eurojust u l-kooperazzjoni mill-qrib mal-atturi kollha fil-katina tal-ġustizzja kriminali, li kkontribwixxiet għall-arrest ta’ aktar minn 4 000 persuna suspettata, il-qbid u/jew l-iffriżar ta’ assi kriminali b’valur ta’ kważi EUR 3 biljun u l-qbid ta’ drogi b’valur ta’ kważi EUR 12 biljun;
6.	Jieħu nota tal-fatt li bħala rispons rapidu għall-invażjoni tal-Ukrajna mir-Russja, il-mandat tal-Eurojust ġie estiż biex jinkludi l-preservazzjoni, l-analiżi u l-ħżin ta’ evidenza relatata ma’ delitti internazzjonali l-aktar serji u l-ħolqien ta’ bażi ta’ data ġudizzjarja biex tinġabar u tiġi analizzata l-evidenza dwar id-delitti internazzjonali l-aktar serji;
7.	Jilqa’ l-isforzi tal-Eurojust biex tappoġġja d-diġitalizzazzjoni tal-ġustizzja u l-implimentazzjoni tas-Sistema l-ġdida ta’ Ġestjoni tal-Każijiet tal-Eurojust; 
8.	Jilqa’ l-kooperazzjoni kontinwa bejn l-Eurojust ma’ Aġenziji oħra tal-ĠAI u partijiet ikkonċernati oħra; l-14-il każ miftuħa li jinvolvu l-Uffiċċju tal-Prosekutur Pubbliku Ewropew (UPPE), u l-kooperazzjoni mill-qrib mal-Uffiċċju Ewropew Kontra l-Frodi (OLAF), l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol), il-Kontrollur Ewropew għall-Protezzjoni tad-Data (EDPS), l-eu-LISA u li l-Eurojust kompliet tikkoopera man-Network Ġudizzjarju Ewropew (NĠE), b’mod li n-numru ta’ każijiet riferiti lill-NĠE fl-2021 tela’ għal 44; jilqa’ wkoll iż-żieda fil-punti ta’ kuntatt tal-Eurojust għal aktar minn 60 pajjiż;

LI R-RAPPORTEUR GĦAL OPINJONI RĊIEVA KONTRIBUT MINGĦANDHOM
<FootprintIntro>F’konformità mal-Artikolu 8 tal-Anness I tar-Regoli ta’ Proċedura, ir-rapporteur għal opinjoni jiddikjara li rċieva kontribut mill-entitajiet jew il-persuni li ġejjin fit-tħejjija tal-opinjoni:</FootprintIntro>
	Entità u/jew persuna

	European Union Agency for Criminal Justice Cooperation (Eurojust)



Il-lista ta’ hawn fuq hija mfassla taħt ir-responsabbiltà esklużiva tar-rapporteur għal opinjoni.

